Hawnhekk, hawn jgħixu n-nies. Fiż-żibel u fil-ħmieġ Li rmew tas-sular ta' fuq. Hawnhekk, fejn l-ilma isir blat In-nies ma jinħaslux, ħlief bid-demm. Arawha qalb il-boroż 'Il-Ħanżira tal-Erwieħ; Xi ħaġa żgur tiddobba Għax hawn, hawn jgħixu n-nies. U fuq l-altar tal-konkos, Tal-plastik u enimilju Iħanxru għonq il-ħanżira U jsawbu demmha fuqhom, Biex meta jiġi jħabbat L-Anġlu tal-Mewt bil-gaffa Jittalbu b'vuċi dgħajfa: 'Hawnhekk, hawn jgħixu n-nies.'
Biċċerija.